Reglament de la Facultat de Medicina de la Universitat de Girona

*~~(Modificació del Reglament Aprovat en la~~*

*~~sessió num.3/2015 de la Junta de Facultat, celebrada el 22 d’octubre de 2015)~~*

*(Modificació del Reglament Aprovat a la*

*sessió núm. 1/2017 de la Junta de Facultat, celebrada el 13 de març de 2017)*

TÍTOL I. DEFINICIÓ, COMPETÈNCIES I AUDIÈNCIA

TÍTOL II. GOVERN

Capítol I. Òrgans

Capítol II. Òrgans col·legiats d’àmbit particular Secció I. Junta de Facultat

Secció II Règim de funcionament de la Junta de Facultat

Secció IV. Comissió de Govern

Secció V. Règim de funcionament de la Comissió de Govern

Secció VI. Consells d’Estudi

Secció VII. Règim de funcionament dels Consells d'Estudi

Secció VIII. Equip de Deganat

Capítol III. Òrgans unipersonals d’àmbit particular i òrgans propis

Secció I. Degà o degana

Secció II. Vicedegans o vicedeganes

Secció III. Secretari o secretària de Facultat Secció IV. Coordinadors/es d'Estudi i de Mòdul Secció V. Moció de censura i qüestió de confiança

TÍTOL III. ESTUDIANTS

TITOL IV. PERSONAL ACADÈMIC

TÍTOL V. PERSONAL D'ADMINISTRACIÓ I SERVEIS

TÍTOL VI. PRESSUPOST TÍTOL VII. MODIFICACIÓ DISPOSICIÓ ADDICIONAL DISPOSICIÓ FINAL

# TÍTOL I. DEFINICIÓ, COMPETÈNCIES I AUDIÈNCIA

**Article 1 Definició**

La Facultat de Medicina és el centre de la Universitat de Girona encarregat d’organitzar els ensenyaments i els processos acadèmics, administratius i de gestió que porten a l’obtenció del títol de grau en Medicina.

Tanmateix, podrà impartir ensenyaments conduents a l’obtenció d’altres títols i dur a terme aquelles altres funcions que la Universitat determini.

# Article 2 Competències

Són competències de la Facultat: a)Elaborar el seu reglament

1. Elaborar els plans d’estudi de la seva competència.
2. Organitzar i gestionar els plans docents de titulació en l’execució dels plans d’estudi de la seva competència i vetllar per la seva correcta aplicació. Programarà els plans docents de titulació atenent als criteris acadèmics i docents i atenent als recursos materials i humans de la Universitat*.*
3. Vetllar per la qualitat de la docència.
4. Coordinar l’activitat docent del personal acadèmic dels departaments que hi imparteixin els ensenyaments.
5. Vetllar pel compliment de la normativa acadèmica i avaluar les activitats que li són pròpies.
6. Organitzar i/o col·laborar en activitats de formació continuada i en activitats d’extensió universitària.
7. Cooperar amb les altres facultats i escoles, amb els departaments, amb les càtedres i els instituts de recerca de la mateixa Universitat, i amb altres institucions i organismes públics i privats, en la realització de programes docents.
8. Administrar i gestionar els seus recursos i espais propis**,** coordinant-se amb les altres facultats i escoles, amb els departaments, instituts i càtedres, i amb els serveis universitaris.
9. Participar en tots els òrgans de govern en els quals estigui prevista la seva representació.
10. Complir les tasques que li encomani el Consell de Govern de la Universitat.
11. Coordinar i organitzar les tutories dels estudiants amb l’objectiu que siguin assessorats sobre la programació del seu estudi, i en general, sobre qualsevol dificultat que es derivi de tots i cada un dels camps de desenvolupament acadèmic.
12. Determinar les necessitats de places de personal d’administració i serveis.
13. Les que vinguin determinades per la normativa general vigent.

# Article 3 Audiència preceptiva

La Facultat de Medicina haurà de ser escoltada preceptivament en les qüestions següents:

1. La seva modificació o supressió, d’acord amb el que estableix l’article 12 dels Estatuts.
2. La proposta de creació, modificació o supressió dels seus ensenyaments.
3. L’assignació per part dels departaments del personal acadèmic que haurà d’impartir docència en els seus ensenyaments.
4. La programació docent elaborada pels departaments, de les matèries que s’hagin d’impartir en els seus ensenyaments.
5. L’elaboració de tot tipus de normatives docents.
6. La contractació del seu personal d’administració i serveis.
7. La variació o alteració de la seva plantilla d’administració i serveis.
8. L’autorització de llicències al personal acadèmic que imparteix docència a la Facultat.
9. Tots aquells casos en què la Facultat de Medicina es vegi afectada directament.

# TÍTOL II. GOVERN

**Capítol I. Òrgans Article 4 Tipologia**

El govern de la Facultat de Medicina és exercit tant pels òrgans col·legiats com pels òrgans unipersonals d'àmbit particular següents:

1. Òrgans col·legiats d’àmbit particular: Junta de Facultat, Comissió de Govern i Consells d’Estudi.
2. Òrgans unipersonals d’àmbit particular: degà o degana, vicedegans o vicedeganes, secretari o secretària de facultat, coordinadors o coordinadores d’estudi.
3. Òrgans propis unipersonals: coordinadors o coordinadores de mòdul.

# Capítol II. Òrgans col·legiats d’àmbit particular

**Secció I. Junta de Facultat Article 5 Definició**

La Junta de Facultat és l’òrgan col·legiat de govern de la Facultat de Medicina.

# Article 6 Composició

* 1. La Junta de Facultat està formada per:
1. El degà o la degana que la presideix.
2. **Tot el professorat amb vinculació permanent igual al 51% dels membres.**
3. Una representació escollida per i entre el sector del personal acadèmic, exclosos els professors amb vinculació permanent, igual al 10% dels membres.
4. Una representació escollida per i entre el sector dels estudiants igual al 27% dels membres
5. Una representació escollida per i entre el sector del personal d’administració i serveis igual al 12% dels membres.
	1. Els vicedegans o vicedeganes, el secretari o secretària de la Facultat i l’administrador o administradora de la Facultat de Medicina assistiran a les reunions amb veu però sense vot, llevat que en siguin membres.
	2. Els estudiants del programa de formació per a majors de 50 anys d’itineraris que s’imparteixin a la Facultat podran escollir, per i entre ells, un representant que assistirà a les reunions amb veu però sense vot.

# Article 7 Renovació

La Junta de la Facultat es renovarà cada quatre anys, llevat dels representants del sector d’estudiants que seran renovats cada dos anys.

# Article 8 Elecció dels membres de la Junta de Facultat

* 1. L’elecció dels membres de la Junta de Facultat s’efectuarà d’acord amb el previst al Reglament de règim electoral de la Universitat de Girona.
	2. L’organització, el control, la proclamació dels resultats i la resolució de les impugnacions dels processos electorals correspondrà a la Comissió electoral de la Universitat.

# Article 9 Competències

Són competències de la Junta de Facultat:

1. Escollir la persona que ha d’exercir el càrrec de degà de la Facultat, que serà nomenada pel rector o rectora, i proposar-ne la revocació.
2. Aprovar la memòria anual de les activitats de la Facultat.
3. Aprovar les línies generals d’actuació de la Facultat.
4. Planificar la utilització dels seus recursos econòmics i establir directrius de la seva administració.
5. Elaborar i modificar el reglament de la Facultat que haurà de ser aprovat pel Consell de Govern.
6. Participar en l’elaboració i execució de la planificació estratègica de les seves línies d’actuació en el marc de les seves competències.
7. Proposar l'aprovació o la modificació de plans d'estudis.
8. Aprovar, si s’escau, la creació d’una Comissió de Qualitat i establir-ne la composició, les funcions i el règim de funcionament. En tot cas, haurà de ser presidida pel degà o la degana i en podran formar part professors de la facultat i experts externs, especialment de centres sanitaris vinculats.
9. Totes aquelles competències relatives a la Facultat, que en els Estatuts siguin explícitament atribuïdes a la junta.

# Secció II. Règim de funcionament de la Junta de Facultat

**Article. 10 Convocatòria de la Junta de Facultat**

* 1. La Junta de Facultat es reunirà, en sessió ordinària, almenys una vegada a l’any i sempre en període lectiu
	2. El secretari o secretària convocarà la Junta de Facultat, per odre del president, amb una antelació mínima de deu dies naturals. La convocatòria indicarà el dia, l’hora, el lloc, la durada prevista de la reunió i l’ordre del dia, i s’hi adjuntarà la documentació complementària.
	3. La Junta de Facultat es podrà reunir, en sessió extraordinària, per iniciativa del degà o la degana de la Facultat de Medicina o a petició d’una cinquena part dels membres de la Junta de Facultat. En aquest darrer cas, la petició s’haurà de fer mitjançant escrit que inclogui l’ordre del dia i la documentació necessària, dirigit al secretari o secretària, i la convocatòria es realitzarà dins dels dos dies hàbils posteriors a l’entrada de la petició a la Secretaria administrativa i amb una antelació mínima de dos dies hàbils i màxima de cinc.

# Article 11 Quòrum

* 1. Per a la vàlida constitució de la Junta de Facultat hi ha de concórrer, en primera convocatòria, la majoria dels membres i, en segona convocatòria, deu minuts després, almenys una tercera part.
	2. Tant en primera com en segona convocatòria caldrà, a més, la presència del degà o la degana i del secretari o secretària de la Facultat o de les persones que els substitueixin.
	3. Un cop constituïda la Junta de Facultat, qualsevol membre podrà exigir la verificació del quòrum que s'escaigui abans de votar.

# Article 12 Ordre del dia

* 1. La Junta debatrà i, si s’escau, adoptarà acords sobre els punts que constin a l’ordre del dia.
	2. No podrà ser objecte de deliberació o acord cap assumpte que no figuri inclòs a l’ordre del dia, llevat que hi siguin presents tots els membres de la Junta de Facultat i es declari la urgència de l’assumpte amb el vot favorable de la majoria.
	3. En cas d’urgència justificada es podrà modificar l’ordre del dia amb 48 hores d’antelació. Per tractar els nous punts de l’ordre del dia caldrà el vot favorable de la majoria dels presents.

# Article. 13 Adopció d’acords

* 1. Els acords podran ésser adoptats per assentiment o per votació.
	2. Els acords adoptats per la Junta de Facultat seran efectius des del moment que s’aprovin, si no és que el mateix acord disposi una altra cosa. Els esmentats acords es faran públics i es notificaran als òrgans de la Universitat corresponents.

# Article 14 Regles sobre les votacions

* 1. El vot dels membres de la Junta és personal i indelegable.
	2. Les votacions es faran normalment a mà alçada. Les votacions hauran de ser secretes: en cas d’elecció de persones, quan afectin persones o quan algun membre de la Junta demani la votació secreta.
	3. Si en aquest reglament no s’estableix altrament, els acords s’adoptaran per majoria simple. S’entén que hi ha majoria simple quan el nombre de vots favorables supera els

desfavorables, sense tenir en compte les abstencions, els vots en blanc i els vots nuls.

* 1. Les votacions no es poden interrompre per cap raó. Durant la votació, cap membre de la Junta no podrà entrar ni sortir de la sala de sessions i el moderador no concedirà cap paraula.
	2. En cas d’empat, decidirà el vot de qualitat del degà o degana o el de la persona que el substitueixi.

# Article 15 Actes

* 1. De cada Junta de Facultat que se celebri, el secretari o secretària o persona que el substitueixi aixecarà l’acta corresponent, la qual especificarà les persones assistents, l’ordre del dia, les circumstàncies de lloc i temps, els punts principals de les deliberacions i el contingut dels acords adoptats.
	2. En l’acta ha de figurar, a sol·licitud dels membres respectius de la Junta de Facultat, el vot contrari a l’acord adoptat, l’abstenció i els motius que la justifiquin o el sentit del seu vot favorable. Així mateix, qualsevol membre té dret a sol·licitar la transcripció íntegra de la seva intervenció o proposta, sempre que aporti a l’acte, o en el termini que assenyali el president, el text que es correspongui fidelment amb la seva intervenció, cosa que cal fer constar en l’acta o bé s’hi ha d’adjuntar una còpia.
	3. El secretari pot emetre certificats sobre els acords específics que s’hi hagin adoptat, sens perjudici de l’aprovació ulterior de l’acta. En els certificats d’acords adoptats emesos abans de l’aprovació de l’acta, cal fer-hi constar expressament aquesta circumstància.

# Secció IV. Comissió de Govern Article 16 Definició

La Comissió de Govern és l’òrgan col·legiat executiu de la Junta de Facultat i assisteix el degà o la degana en les seves funcions**.**

# Article 17 Composició

* 1. La Comissió de Govern està formada per :
1. La persona que ocupa el càrrec de degà o degana, que la presideix
2. Els vicedegans o vicedeganes
3. El secretari o secretària de la Facultat de Medicina.
4. Els coordinadors o coordinadores d’estudis de la Facultat.
5. Els directors o directores dels Departaments que imparteixin la majoria de la seva docència a la Facultat
6. L’administrador o administradora de la Facultat.
7. Un representant del personal acadèmic que imparteix docència a la Facultat i que estigui adscrit a departaments que no imparteixin la major part de la docència a la Facultat.
8. Tres estudiants escollits per i entre els membres de la Junta
9. Dos membres del personal acadèmic escollits per i entre els membres de la Junta
10. Un membre del personal d’administració i serveis escollit per i entre els membres de la Junta
	1. A proposta del degà/degana, i amb l’acord de la Comissió de Govern, podran assistir-hi altres persones amb veu i sense vot.

# Article 18 Elecció i renovació dels membres.

* 1. Els membres electes de la Comissió de Govern s’escolliran per i entre els membres dels respectius sectors de la Junta de Facultat cada quatre anys, immediatament després de les eleccions i de la constitució de la Junta de Facultat. En el cas dels estudiants la renovació es farà cada dos anys.
	2. En cas que l’elecció dels membres es faci en una sessió de la Junta de Facultat, en l’ordre del dia hi haurà de figurar un punt relatiu a l’elecció.

# Article 19 Competències

Són competències de la Comissió de Govern:

1. Informar sobre les propostes de creació, modificació o supressió de departaments que imparteixen docència a la Facultat.
2. Informar sobre els criteris i les proves d’admissió a la Facultat i sobre la determinació de la seva capacitat
3. Informar sobre les necessitats de personal acadèmic d’acord amb els seus plans docents i les propostes del departament.
4. Informar sobre les propostes dels departaments que imparteixen docència a la Facultat, relatives a la creació de noves places de personal acadèmic, a la destinació de les vacants i a la designació dels membres de les comissions d’accés.
5. Aprovar la proposta dels plans docents de la Facultat i trametre-la al Consell de Govern.
6. Fixar els horaris de cada assignatura, distribuir les aules i establir el calendari d'exàmens, en el marc del calendari oficial de la Universitat de Girona.

# Secció V. Règim de funcionament de la Comissió de Govern

**Article 20 Convocatòria**

* 1. La Comissió de Govern es reunirà en sessió ordinària, com a mínim tres vegades l’any i sempre en període lectiu.
	2. El secretari o secretària convocarà la Comissió de Govern, per odre del president, amb una antelació mínima de set dies naturals. La convocatòria indicarà el dia, l’hora, el lloc, la durada prevista de la reunió i l’ordre del dia, i s’hi adjuntarà la documentació necessària.
	3. La Comissió de Govern es podrà reunir, en sessió extraordinària, per iniciativa del degà o la degana de la Facultat o a petició d’una quarta part dels membres de la Comissió de Govern. En aquest darrer cas, la petició s’haurà de fer mitjançant escrit que inclogui l’ordre del dia i la documentació necessària, dirigit al secretari o secretària, i la convocatòria es realitzarà dins dels dos dies hàbils posteriors a l’entrada de la petició a la Secretaria administrativa i amb una

antelació mínima de dos dies hàbils i màxima de cinc.

# Article 21 Quòrum.

* 1. Per a la vàlida constitució de la Comissió de govern hi ha de concórrer, en primera convocatòria, la majoria absoluta dels seus membres i, en segona convocatòria, deu minuts després, almenys una tercera part.
	2. Tant en primera com en segona convocatòria caldrà, a més, la presència del president o presidenta i del secretari o secretària o de les persones que els substitueixin.
	3. Un cop constituïda la Comissió de Govern, qualsevol membre podrà exigir la verificació del quòrum que s’escaigui abans de votar.

# Article 22 Ordre del dia

* 1. La Comissió de Govern debatrà i, si s’escau, adoptarà acords sobre els punts que constin a l’ordre del dia.
	2. No podrà ser objecte de deliberació o acord cap assumpte que no figuri inclòs a l’ordre del dia, llevat que hi siguin presents tots els membres de la Comissió de Govern i es declari la urgència de l’assumpte amb el vot favorable de la majoria.
	3. En cas d’urgència justificada es podrà modificar l’ordre del dia amb 48 hores d’antelació. Per tractar els nous punts de l’ordre del dia caldrà el vot favorable de la majoria dels presents.

# Article 23 Adopció d’acords i regles sobre votacions

En relació a l’adopció d’acords i votacions serà d’aplicació el règim previst en els articles 13 i 14 en relació a la Junta de Facultat.

# Article 24 Actes

En relació a les actes, serà d’aplicació la regulació prevista a l’article 15 en relació a la Junta de Facultat.

# Secció VI. Consell d’Estudi Article 25 Definició

Els Consells d’Estudis, de grau o de màster, són els òrgans col·legiats de la Facultat competents en l’estudi i discussió de tot el que afecti la docència de la corresponent titulació.

# Article 26 Composició

* 1. El Consell d’Estudi està format per:
1. La persona que ocupa el càrrec de coordinador d’Estudi, que el presidirà, tindrà vot de qualitat i s’encarregarà d’aconsellar, mitjançant els professors que realitzin tutories, els currículums dels estudiants.
2. Un representant de cadascuna de les àrees de coneixement transversal, escollit per i entre el personal acadèmic d’aquestes àrees:

- Anatomia i Embriologia Humana

* Farmacologia Clínica
* Fisiologia
* Histologia
* Imatge Mèdica (Radiologia i Medicina Física )
* Oncologia
* Anatomia Patològica
* Cirurgia
* Medicina Familiar i Comunitària
* Microbiologia i Infeccioses
* Anàlisis Clíniques
1. Els coordinadors o coordinadores de mòdul.
2. Un representant del personal acadèmic de les àrees de coneixement que no formin part del Departament de Ciències Mèdiques i que tinguin encomanada docència en l’estudi.

Anualment les àrees de coneixement transversals indicades a la lletra b) d’aquest article designaran el seu representant i els suplents i ho notificaran al degà o degana de la Facultat.

1. El delegat o delegada dels estudiants de cada un dels cursos del grau.

Anualment els estudiants hauran d’escollir els seus delegats i ho notificaran al degà o degana de la Facultat.

* 1. Podrà assistir-hi, amb veu però sense vot, un membre del personal d’administració i serveis, preferentment el que realitzi les tasques de suport a la coordinació d’estudi.
	2. El Consell escollirà entre els seus membres una persona que ocuparà el càrrec de secretari, que informarà la Junta de Facultat i els departaments que hi imparteixin docència sobre els acords presos en el Consell d’Estudi.
	3. En supòsits de plans d’estudis que comparteixin assignatures o mòduls, el degà o degana de Facultat podrà convocar conjuntament els Consells d’Estudis. El degà o degana de Facultat, o persona en qui delegui, actuarà com a president. En la sessió es designarà qui ocuparà el càrrec de secretari.

# Article 27 Competències

Són competències dels Consells d’Estudi:

1. Garantir la coherència i la coordinació de les matèries de cada ensenyament en els plans d’estudis.
2. Proposar l'aprovació dels programes i de la programació docent de les assignatures que inclourà el pla docent de la titulació, que es trametrà a la Comissió de Govern de la Facultat perquè l’aprovi.
3. Vetllar per la qualitat de la docència i pel compliment de la normativa que en matèria d'avaluacions estableixi la Universitat de Girona.
4. Organitzar els plans docents anuals de la titulació.
5. Programar per a cada curs acadèmic els ensenyaments dels quals són responsables.
6. Elaborar per a cada curs acadèmic un informe sobre els resultats acadèmics del seu ensenyament, en el que s’inclouran suggeriments per a la millora de la qualitat de la docència. Aquest informe es remetrà als departaments que imparteixen docència en l’estudi, a la Junta de Facultat i al Consell de Govern
7. Complir les tasques que els encomani el Consell de Govern de la Universitat de Girona o

la Junta de Facultat, si poden realitzar-se en el marc de les seves funcions.

1. Proposar els horaris i les dates d’examen de cada assignatura i les necessitats d’aules en el marc del calendari oficial de la Universitat de Girona.

# Secció VII. Règim de funcionament dels Consells d'Estudi

**Article 28 Funcionament**

* 1. El Consell d'Estudi es reunirà almenys dues vegades per semestre.
	2. Les reunions ordinàries dels Consell d'Estudi seran convocades, almenys amb set dies naturals d'antelació, pel coordinador o coordinadora d'estudi, per escrit i amb indicació de l'ordre del dia.
	3. L'ordre del dia i una còpia de l'acta provisional de la sessió anterior seran tramesos juntament amb la convocatòria.
	4. El Consell d'Estudi es podrà reunir en sessió extraordinària per iniciativa del coordinador/a d'estudi, o a petició d'almenys una quarta part dels membres del Consell d'Estudi. En aquest cas la petició haurà d'incloure representants de tots els sectors. La convocatòria es realitzarà almenys amb tres dies naturals d’antelació.
	5. Per a la vàlida constitució del Consell d’Estudi hi ha de concórrer, en primera convocatòria, la majoria absoluta dels seus membres i, en segona convocatòria, deu minuts després, almenys una tercera part.

En ambdós casos caldrà, a més, la presència del president o presidenta i del secretari o secretària, o de les persones que els substitueixin.

* 1. Els acords es prendran per majoria simple dels assistents. S’entén que hi ha majoria simple qual el nombre de vots favorables supera els desfavorables, sense tenir en compte les abstencions, els vots en blanc i els vots nuls.
	2. En cas d'empat el coordinador o coordinadors d'estudis tindrà vot de qualitat.
	3. El secretari o secretària aixecarà acta de cada sessió, que serà aprovada en començar la sessió següent.

# Secció VIII Equip de deganat Article 29 Definició i Composició

* 1. L’equip de Deganat és un òrgan col·legiat de caràcter polític de la Facultat de Medicina.
	2. En forma part el degà o la degana, els vicedegans o vicedeganes, el secretari o la secretària de la Facultat, els coordinadors/res d'estudi i l’administrador/a de la Facultat.

# Article 30 Competències

L'equip de Deganat assessorarà al degà o la degana en les seves competències i durà a terme les tasques que aquest li encomani.

# Capítol III. Òrgans unipersonals d’àmbit particular.

**Secció I. Degà o degana Article 31 Definició**

El degà o la degana de la Facultat és el representant d’aquest centre i n’exerceix les funcions de direcció i gestió ordinària.

# Article 32 Elecció

* 1. El degà o degana és escollit pels membres de la Junta de Facultat entre el professorat amb vinculació permanent amb dedicació a temps complet i adscrits a la Facultat.
	2. L’elecció del degà o degana de la Facultat es regirà per allò establert en el Reglament de règim electoral de la Universitat de Girona.

# Article 33 Nomenament

* 1. El nomenament del degà o degana de Facultat correspon al rector o rectora.
	2. La durada del mandat del degà o de la degana de Facultat serà de quatre anys, amb possibilitat de reelecció consecutiva una sola vegada.

# Article 34 Competències

Són competències del degà o degana:

1. Dirigir, gestionar i coordinar les funcions i les activitats de la Facultat.
2. Dirigir la gestió administrativa i pressupostària de la Facultat.
3. Representar la Facultat.
4. Convocar i presidir la Junta de Facultat i la Comissió de Govern i executar i fer complir els seus acords.
5. Proposar al rector la designació dels vicedegans o vicedeganes, del secretari o secretària de Facultat i dels coordinadors o coordinadores d’estudi i de mòdul.
6. Qualsevol altra funció que li atribueixi la Junta de Facultat.
7. Exercir la direcció funcional del personal d'administració i serveis adscrit a la Facultat.
8. Garantir la coordinació entre plans d’estudi que comparteixin assignatures o mòduls.

# Article 35 Substitució

En els casos d’absència o malaltia de la persona que exerceix el càrrec de degà o degana aquest podrà delegar temporalment les seves competències en un vicedegà o vicedegana designat per aquell. En cas de manca de delegació assumirà temporalment les competències de degà o degana el vicedegà o la vicedegana de més edat.

# Secció II. Vicedegans o vicedeganes Article 36 Nomenament

Els vicedegans o vicedeganes són nomenats pel rector o rectora a proposta del degà o de la degana de Facultat entre el personal acadèmic que sigui membre de la Facultat.

# Article 37 Competències

Els vicedegans o vicedeganes exerciran totes aquelles competències que el degà o la degana de Facultat els delegui.

# Secció III. Secretari o secretària de Facultat

**Article 38 Nomenament i competències**

* 1. El secretari o secretària de la Facultat és nomenat pel rector o rectora, a proposta del degà o de la degana de Facultat entre el personal acadèmic amb dedicació a temps complet que sigui membre de la Facultat.
	2. El secretari o secretària de Facultat s’encarrega de la redacció i la custòdia de les actes de les reunions de la Junta de Facultat i de la Comissió de Govern i de l’expedició de certificats dels acords que s’hagin pres en el seu si.
	3. En cas d’absència, malaltia o vacant de la persona que exerceix el càrrec de secretari o secretària de Facultat, n’assumirà accidentalment les funcions un vicedegà o vicedegana designat per aquell, i si no n’hi ha cap de designat, el vicedegà o vicedegana de més edat.

# Secció IV. Coordinador o coordinadora d'Estudi i de mòdul

**Article 39 Nomenament i competències**

* 1. El coordinador o coordinadora d'Estudi és proposat pel degà o la degana de la Facultat entre el personal acadèmic amb dedicació a temps complet i docència en l’estudi, un cop escoltat el Consell d’Estudi. El nomenarà el rector o rectora.
	2. El coordinador o coordinadora d’Estudi presidirà el Consell d’Estudi i vetllarà per la correcta organització de la docència.
	3. El coordinador o coordinadora de mòdul és proposat pel degà o degana entre el personal acadèmic del mòdul un cop escoltada la Junta de Facultat. El seu nomenament correspon al rector o rectora.
	4. El coordinador o coordinadora de mòdul no té dret a percebre cap complement retributiu per aquest càrrec però sí al rebaix docent que, si escau, els atorgui el degà o degana en funció dels crèdits assignats a la Facultat. A aquests efectes, en la proposta de nomenament s’haurà de fer esment al corresponent rebaix, si escau.
	5. Durant el curs acadèmic pel qual hagi estat nomenat, el coordinador o coordinadora de mòdul vetllarà i garantirà el bon funcionament del mòdul quant a horaris, distribució de les tasques docents, així com l’acompliment dels objectius docents i les corresponents competències vinculades.

# Secció V. Moció de censura i qüestió de confiança

**Article 40 Moció de censura**

* 1. Els òrgans col·legiats de govern de la Facultat poden, mitjançant l’aprovació d’una moció de censura, revocar les persones escollides pel mateix òrgan col·legiat per ocupar un càrrec unipersonal.
	2. La moció de censura haurà de ser presentada, almenys, per un terç dels membres de l’òrgan col·legiat, i s’haurà de votar entre els deu i els trenta dies següents a la seva presentació.

Haurà d’incloure un candidat alternatiu i el programa que contingui les línies de política universitària a desenvolupar en el càrrec.

* 1. L’aprovació de la moció de censura requereix el vot favorable de la majoria absoluta dels membres de l’òrgan corresponent..
	2. En el cas que la moció de censura no sigui aprovada, els seus signataris no en podran presentar una altra durant el mateix mandat del càrrec contra el qual s’interposi la moció.

# Article 41 Qüestió de confiança

* 1. Els titulars dels òrgans de govern unipersonals la designació dels quals correspongui a òrgans col·legiats podran plantejar davant d’aquests una qüestió de confiança sobre el seu programa de govern.
	2. La confiança s’entendrà atorgada amb el vot favorable de la majoria absoluta dels membres de l’òrgan col·legiat corresponent.
	3. En el cas que no sigui atorgada la confiança, cessarà el titular del càrrec i es procedirà a una nova elecció d’acord amb la normativa electoral aprovada pel Consell de Govern.

# TÍTOL III. Estudiants Article 42 Definició

Els estudiants de la Facultat són totes les persones que estiguin matriculades en els estudis de grau i màster que tingui adscrits.

# Article 43 Drets i deures

La Facultat de Medicina dins de l’àmbit de les seves competències, vetllarà pel respecte dels drets i el compliment dels deures dels estudiants enumerats a l’article 139 dels Estatuts de la Universitat de Girona.

# TÍTOL IV. Personal acadèmic Article 44 Tipologia

El personal acadèmic de la Facultat de Medicina estarà integrat pel professorat de cossos docents universitaris, pel professorat laboral permanent o temporal i pels investigadors i investigadores propis i vinculats i pels ajudants i becaris de recerca que imparteixin docència en algun dels seus ensenyaments.

# Article 45 Adscripció

El personal acadèmic que imparteix docència en algun dels ensenyaments organitzats per la Facultat de Medicina està adscrit a aquest centre. En el cas que imparteixi docència en més d’una facultat o escola, es considera adscrit a aquella on imparteixi la major part de la docència. Si la

dedicació docent és la mateixa, haurà d’optar per la seva adscripció en una o l’altra.

# TÍTOL V. PERSONAL D'ADMINISTRACIÓ I SERVEIS

**Article 46 Tipologia**

El personal d’administració i serveis està compost pels funcionaris de les escales pròpies de la Universitat, pel personal eventual, pel personal laboral i pels funcionaris que pertanyin als cossos i escales d’altres administracions públiques que hi prestin serveis.

# Article 47 Funcions

El personal d’administració i serveis col·labora en el compliment de les finalitats i funcions de la Facultat desenvolupant les funcions de suport, assistència i assessorament i l'exercici de la gestió i administració.

# Article 48 Administrador o administradora de la Facultat

La gestió i administració de la Facultat de Medicina serà realitzada tècnicament per l'administrador o administradora de la Facultat.

# TÍTOL VI. PRESSUPOST

**Article 49 Pressupost**

La Facultat de Medicina disposa d'un pressupost constituït per les quantitats que li assigni el pressupost general de la Universitat de Girona i per les obtingudes mitjançant altres vies de finançament d'acord amb la legislació aplicable i les normes de la Universitat de Girona que les desenvolupin.

# TÍTOL VII. MODIFICACIÓ

**Article 50 Iniciativa**

La iniciativa de la modificació del Reglament correspon al degà o la degana, a la Comissió de Govern o a una quarta part dels membres de la Junta de Facultat.

# Article 51 Procediment

* 1. La proposta de modificació del Reglament anirà acompanyada del text íntegre de la modificació proposada i d’una memòria sobre la mateixa, serà signada pels que la presentin i haurà d’adreçar-se al secretari o secretària de la Junta de la Facultat.
	2. No podrà sotmetre’s a votació en la Junta de Facultat una proposta de modificació del Reglament el text de la qual no s’hagi posat en coneixement de tots els membres de la Junta de Facultat almenys amb un mes d’antelació.

51.3. No es podran presentar propostes de modificació del Reglament dins els tres mesos anteriors al termini de finalització del mandat de la Junta de Facultat.

# Article 52 Aprovació

52.1 Correspon a la Junta de Facultat aprovar la modificació del Reglament. Aquesta aprovació requereix el vot favorable de la majoria dels membres de la Junta, llevat que es tracti d’adaptar el Reglament a disposicions legals promulgades amb posterioritat a l’entrada en vigor d’aquest, en què serà suficient el vot de la majoria dels membres de la Junta presents.

# DISPOSICIÓ ADDICIONAL

En els termes previstos en la normativa específica que aprovi el Consell de Govern, quan en aquest reglament es requereixi la presència d’algun membre d’un òrgan col·legiat s’entendrà que pot ser tant la presència física com virtual. En els mateixos termes, les referències fetes en aquest reglament a les sessions dels òrgans col·legiats s’entendrà que poden ser presencials, a distància o mixtes.

# DISPOSICIÓ FINAL

Aquest Reglament entrarà en vigor l’endemà de la seva publicació en el BOUdG.